115 



Øjnene har ingen „Processus falciformis" (se Del I, 

 Side 24); de er fuldstændig rudimentære hos Slimaalene, 

 hvor de ligger skjult under Hud og Muskler. I Pandens 

 Midtlinie har Lampretterne nogle til øjelignende Organer 

 udviklede Udposninger fra Hjernen (Parietalorgan og Epi- 

 physe); de er dækkede af Hjernekassen, men denne kan 

 her være tynd, og Huden over den gennemsigtig. I hvor 

 høj Grad disse uparrede Pandeøjne er i Stand til at se, 

 er ukendt. 



Ørerne er paafaldende daarligt udviklede; i Modsæt- 

 ning til Forholdet hos alle andre Hvirveldyr, har de kun 

 to eller endog kun een Buegang. 



Sidelinie findes hos Lampretterne, men er oftest 

 utydelig; hos Slimaalene mangler den. 



Munden sidder i Legemets Forende og er hos mange 

 (Lampretterne) en kredsrund Sugemund (Fig. 62), medens 

 den hos andre (Slimaalene) er en læbeløs Grube omgivet 

 af Skægtraade (Fig. 70). Den er væbnet med Horntænder, 

 medens ægte Tænder aldrig findes. Mundhulen er rørfor- 

 met og strækker sig langt tilbage. Tarmkanalen er kort. 

 Krøs findes kun fortil og bagtil. Tyndtarmen har hos Lam- 

 pretterne en Spiraldfold (se S. 46 — 47), medens en saadan 

 mangler hos Slimaalene. Blindtarme (Appendices pyloricæ) 

 findes ikke. 



Svømmeblære mangler altid. 



Nyrernes Udførselsgange aabner sig i en lille Sæk 

 (Sinus urogenitalis), som munder bag Gattet. 



Milt findes ikke. 



Hankønsorganet bestaar af en uparret Sædstok, 

 fra hvilken Mælken træder ud i Bughulen; herfra føres den 

 ud gennem to Aabninger i Urogenitalsækken. Nogen For- 

 bindelse med Nyrerne som hos Tværmundene findes ikke. 



Hunkønsorganet er en uparret Æggestok, fra hvil- 

 ken Æggene ligeledes gennem Bughulen og Urogenital- 

 sækkens to Aabninger føres ud i det fri. 



Parringsredskaber findes ikke; men en Kønstap kan 

 være til Stede, og Hannens kan være paafaldende lang. 



8* 



